Vera Jocić
<s>Olivera Vera Jocić (1923 — 1944), učesnica Narodnooslobodilačke borbe i narodni heroj Jugoslavije.</s>

<s>Biografija 
Rođena je 21. avgusta 1923. godine u selu Sinđelić, kod Skoplja, u srednje imućnoj zemljoradničkoj porodici.</s><s>Osnovnu školu i tri razreda gimnazije učila je u Skoplju.</s><s>Rano je stupila u redove revolucionarne omladine Skoplja.</s><s>Čitala je marksističku literaturu, prisustvovala omladinskim sastancima i izvršavala zadane zadatke.</s>

<s>Početkom 1941. godine primljena je u članstvo Saveza komunističke omladine Jugoslavije.</s><s>Međutim, iz straha od rata koji se približavao, roditelji su je poslali, zajedno sa sestrom Vidom, kod rođaka u Valjevo.</s><s>Vera se tamo povezala sa naprednim pokretom, gde je primljena u članstvo Komunističke partije Jugoslavije.</s>

<s>Do jeseni 1941. godine radila je u partijskoj organizaciji u Valjevu, a onda je, po partijskoj direktivi, stupila u Jastrebački partizanski odred.</s><s>U zimu 1942. godine upućena je kao partijski radnik u Niš, sa zadatkom da radi na rasplamsavanju Narodnooslobodilačke borbe.</s><s>Vera je tražila da ode u partizanske jedinice i u drugoj polovini 1942. godine našla se u partizanskom odredu koji je operisao na južnomoravskom terenu.</s>

<s>Godine 1943. otišla je u Makedoniju, gde je postala zamenica političkog komesara u Kumanovskom partizanskom odredu.</s><s>Prilikom formiranja partizanskog odreda „Orce Nikolov“ postala je zamenica političkog komesara Trećeg bataljona.</s><s>Tada se istakla u borbama kod Drenovika, Pelinaca, Ristovca i ostalih mesta.</s>

<s>Na dan 20. maja 1944. godine, brigada je vodila tešku borbu na Liscu, na Osogovskoj planini.</s><s>Verin Treći bataljon izvršio je juriš da probije put kroz redove bugarske vojske ka planini Ograždenu.</s><s>U tom jurišu Vera je bila teško ranjena.</s><s>Posle tri dana, nošena na rukama partizana, podlegla je ranama.</s>

<s>Ukazom Prezidijuma Narodne skupštine Federativne Narodne Republike Jugoslavije, 20. decembra 1951. godine, proglašena je za narodnog heroja.</s>

<s>Neka od njenih spomen-obeležja su bista u Skoplju, rad njene sestre vajarke Vide Jocić, i spomenik u Makedonskoj Kamenici, rad vajara Tome Serafimovskog.</s>

<s>Literatura 
 
 Makedonska enciklopedija (knjiga prva).</s><s>„MANU“, Skoplje 2009. godina.</s>

<s>Spoljašne veze</s>

<s>"Oči", pesma koju je napisao makedonski pesnik Aco Šopov, jedan od partizana koji su nosili na rukama Veru Jocić</s>

<s>Jugoslavenski partizani
Makedonski komunisti
Srpski komunisti
Žene narodni heroji
Omladina u Narodnooslobodilačkoj borbi
Biografije, Skoplje
Srbi u Republici Makedoniji</s>

